Bilježnica Robija K.: Spomenici revolucije - Ivančić, Viktor (Peščanik NVO, 2018)
Mi smo svi bili u dvoru kod mog dida na Šolti. Dida i barba Tonino su skupa čitali novine i sipnili si po bićerin travarice. Tata je sa kacavidom razvidavao staru peglu. Mama je u dobokom pijatu čistila riži. Ja sam na podu vozikao zeleni kamijoncin. Dida je dignijo bićerin uzrak i rekao je: "Za našeg Radu!" Barba Tonino je sa njim se kucnijo i rekao je: "Za Radu!" Dida je otpijo guc i nakeserijo se: "Čoviče, kako je skašija onog ustašu! Ka u najboljim danima!" Barba Tonino se keserijo: "Opasan je naš Rade! Sad se lipo vidi da se sa nama komunistima ne triba zajebavat!" Mama i tata su kolutačili sa očima. Onda sam ja pitao: "A ko je Rade?"